**SPrÁva o Účasti verejnosti na Tvorbe právnych Predpisov**

Zámer vyhlásiť prírodnú rezerváciu Vydrica bol oznámený Okresným úradom Bratislava dotknutým subjektom pod názvom „*Zámer vyhlásiť prírodnú rezerváciu Pramene Vydrice*“ v zmysle § 50 zákona č. 543/2002 Z. z. o ochrane prírody a krajiny v znení neskorších predpisov. Mestská časť Bratislava – Rača, Mestská časť Bratislava – Vinohrady, Mestská časť Bratislava – Záhorská Bystrica a Mesto Svätý Jur o zámere informovali verejnosť vo svojich územných obvodoch. Prerokovanie zámeru sa konalo dňa 12. júla 2021. Podrobný záznam a vyhodnotenie podaných pripomienok boli zaslané listom z 21. júla 2021. Verejnosť bola o príprave návrhu nariadenia vlády Slovenskej republiky, ktorým sa vyhlasuje prírodná rezervácia Vydrica informovaná aj prostredníctvom predbežnej informácie zverejnenej v informačnom systéme verejnej správy Slov-Lex (PI/2021/159).